EkBass/fiwiki-20250220-pages-articles huggingface dataset:
Manessen käsikirjoitus

Manessen käsikirjoitus eli Codex Manesse eli Manesse-Handschrift on 140 runoilijan minnelauluja sisältävä teos, joka syntyi Zürichissä 1300-luvun alkupuolella ja on lyriikanlajin laajin ja upein muistomerkki. Se on sijoitettu Heidelbergin yliopiston kirjastoon.Facta2001, WSOY 1981, 11. osa, palsta 1 == Lähteet == == Aiheesta muualla == Luokka:Käsikirjoitukset Luokka:Saksalaiset kirjat Luokka:1300-luvun kirjat
Merycoidodon

Merycoidodon oli sorkkaeläimiin kuulunut suku, joka eli oligoseenikaudella noin 30 miljoonaa vuotta sitten. Se oli yli metrin pituinen ja muistutti nykyisiä kameleita ja sikoja. Sen hampaat olivat kehittyneet kasvinosien pureskeluun. Merycoidodon eli tasangoilla Pohjois-Amerikan länsiosissa. == Lähteet == == Aiheesta muualla == * http://www.fossilmall.com/Pangea/pverts/verfossil4/pgv4.htm * http://cumuseum.colorado,edu/exhibits/objects/merycoidodon-skull-and-endocast Luokka:Esihistorialliset nisäkkäät
Näkkälän seita

Näkkälän seita on Enontekiön Näkkälän kylässä, Näkkäläjärven länsirannalla oleva seitakivi. Se on nelikulmainen suippoharjainen noin 2,5 metriä korkea vaaleanharmaa siirtolohkare joka sijaitsee koivua kasvavalla moreenikumpareella. Näkkälän seita kuuluu muinaismuistolailla suojeltuihin muinaismuistoihin. Se on ollut poromiesten, metsäpeuranpyytäjien ja kalastajien palvontapaikkana, mutta erityisesti se on ollut tunnettu peuraseitana. Seidalle on uhrattu myös rahakolikoita joita löytyy edelleen kivenkoloista ja syvennyksistä. Perimätiedon mukaan Näkkälän seita otettiin palvontapaikaksi sen jälkeen kun sen luota oli kerran saatu pyydystettyä kaksi isoa peurahirvasta jotka olivat takertuneet toisiinsa sarvistaan ns. metsänsolkeen. Retkipaikka 9.3.2013 : Näkkälän seidalta Pöyrisjärven erämaahan, Enontekiö Museoviraston valtakunnallisesti merkittävät kulttuuriympäristöt : Seitapaikat Lapin yliopiston professori Juha Pentikäinen sanoo elokuussa 2018, että hän on veljensä kanssa löytänyt siitä muinaisen kalliomaalauksen. Tutkijat ovat kuitenkin jo aiemmin tutustuneet kiveen ja todenneet, että kyseessä on mitä todennäköisimmin luonnonmuodostuma eikä ihmiskäden maalaus. Geologien käsityksen mukaan kivi on granitoidikivi, joissa punaväri on kiven ominaisuus. Saamelaisalueelta ei ole Suomesta löydetty kalliomaalauksia. == Lähteet == Luokka:Enontekiön luonto Luokka:Enontekiön nähtävyydet Luokka:Pyhät luonnonkohteet Luokka:Suomen luonnonnähtävyydet Luokka:Seulonnan keskeiset artikkelit
Eero Manner

Eero Johannes Manner (16. heinäkuuta 1913 HelsinkiKuka kukin on 1978, s. 567. Runeberg.org. – 16. helmikuuta 1999 Helsinki) oli suomalainen juristi.Helsingin yliopiston virkamiehet Hän oli apulaisoikeuskansleri 1956–1965, Teknillisen korkeakoulun talousoikeuden professori 1965–1967, korkeimman oikeuden oikeusneuvos 1967–1983.Facta 2001, osa 10, p. 14. WSOY 1981. Korkeimman oikeuden jäsen ja ulkoasiainministeriön oikeudellinen neuvonantaja E. J. Manner oli erikoistunut meri- ja vesioikeuteen. Manner edusti Suomea useissa valtioidenvälisissä kansainvälisoikeudellisissa kokouksissa ja konferensseissa. Hänet tunnettiin myös International Law Associationin kansainvälisen vesioikeuskomitean pitkäaikaisena (1966-1986) puheenjohtajana. Manner oli myös Haagin pysyvän välitystuomioistuimen ja Kansainvälisen oikeuden instituutin jäsen. Mannerilla oli urallaan merkittäviä luottamustehtäviä myös useissa suomalaisissa yrityksissä. Manner toimi muun muassa Helsingin yliopiston kanslerinsihteerinä, lainvalmistelukunnan lainsäädäntöneuvoksena, apulaisoikeuskanslerina, Teknillisen korkeakoulun talousoikeuden professorina, korkeimman oikeuden jäsenenä, laintarkastuskunnan puheenjohtajana ja ulkoasiainministeriön neuvottelevana virkamiehenä. Manner toimi myös lukuisten komiteoiden sekä toimikuntien jäsenenä ja luotettuna puheenjohtajana. Manner oli näkyvä ja arvostettu toimija myös talouselämässä. Hän toimi Suomen Yhdyspankin hallintoneuvoston pitkäaikaisena puheenjohtajana. Mannerin asiantuntemus kansainvälisessä vesi- ja merioikeudessa tunnettiin laajalti. Hän osallistui keskeisesti vesioikeuden kehittämiseen niin kansallisella kuin kansainväliselläkin tasolla. E. J. Manner oli mukana kehittämässä Suomen vesilakia ja toimi lukuisissa komiteoissa ja neuvottelukunnissa, joissa puntaroitiin mm. vesioikeudellisia ja vesien- ja ympäristönsuojeluun liittyviä kysymyksiä. Mannerin sanotaan olleen 1950 - 1960-luvulla ennakkoluulottomasti aukomassa uusia uria suomalaiseen ympäristöajatteluun. Myös Suomen kansainvälisessäkin vertailussa merkittävät rajavesistöjärjestelyt ovat pitkälti hänen käsialaansa. E. J. Manner toimi esimerkiksi yhteisen suomalais-neuvostoliittolaisen rajavesistöjen käyttökomission puheenjohtajana komission alkuvuosina. Maailmalla muistetaan hänen toimintansa kansainvälisen vesioikeuskomitea International Law Associationin (ILA) jäsenenä ja pitkäaikaisena puheenjohtajana. Eero Manner oli mukana myös vuonna 1966 ILA:n Helsingin konferenssissa hyväksyttyjen kansainvälisten vesistöjen käyttöä koskevien "Helsingin sääntöjen" () valmistelussa. Myöhemmin Manner vaikutti merkittävästi myös YK:n yleiskokouksessa Suomen aloitteesta tehtyyn päätökseen kansainvälisten vesistöjen käytön sääntelyn käsittelemisestä YK:n Kansainvälisen oikeuden toimikunnassa (ILC). Mannerin asiantuntemusta tarvittiin myös, kun sovittiin Suomen merirajajärjestelyistä Itämeren alueella. == Lähteet == Luokka:Korkeimman oikeuden jäsenet Luokka:Teknillisen korkeakoulun professorit Luokka:Vuonna 1913 syntyneet Luokka:Vuonna 1999 kuolleet Luokka:Suomalaiset professorit
Rolf Manner

Karl Rolf Manner (27. lokakuuta 1919 Lemland, AhvenanmaaKuka kukin on 1978 (Runeberg.org) – 2. huhtikuuta 2003Kuka kukin on 2005, s. 1198. Otava, Helsinki 2004.) oli suomalainen maataloustieteilijä. Hän oli Maatalouden tutkimuskeskuksen kasvinjalostuslaitoksen johtaja professorin arvolla vuodesta 1965. Hän tutki peltokasvien jalostamista ja sen metodiikkaa.Facta 2001, WSOY 1981, 11. osa, palsta 14 == Lähteet == Luokka:Suomalaiset maataloustieteilijät Luokka:Vuonna 1919 syntyneet Luokka:Vuonna 2003 kuolleet
Velletri

Velletri on Keski-Italiassa Latiumin alueella Rooman kaakkoispuolella sijaitseva kaupunki. Kaupungissa on runsaat 50 000 asukasta. Sen naapurikaupunkeja ovat Rocca di Papa, Lariano, Cisterna di Latina, Artena, Aprilia, Nemi, Genzano di Roma ja Lanuvio. Velletrin pohjoisosa on Albanovuorten (Colli Albani) aluetta. == Historiaa == Kaupunki oli antiikin aikana nimeltään Velitrae ja alueen asukkaita nimitettiin volskeiksi. Velletri on ollut kahden historiallisen taistelun paikkana, vuosina 1744 and 1849. Keskiajalla se oli yksi harvoista Keski-Italian vapaista kaupungeista. Velletrin seudun pikkukaupungit muodostavat Castelli Romani -nimellä tunnetun alueen, jolla on runsaasti antiikin ajan huviloita, joissa Rooman rikkaat perheet aikoinaan viettivät kesiään välttääkseen kaupungin kuumuuden.Guida sui Castelli Romani e Provincia di Roma. Viitattu 4.4.2015. == Lähteet == ==Aiheesta muualla== Luokka:Latiumin kaupungit Luokka:Rooman metropolikaupungin kunnat
Gandat

Gandat ovat Ugandan suurin yksittäinen etninen ryhmä. Gandat puhuvat nigeriläis-kongolaisiin kieliin kuuluvaa gandaa. Gandat hallitsivat aikanaan Ugandalle nimensä antanutta Bugandan kuningaskuntaa Victorianjärven luoteisrannalla. ==Historia== Gandat polveutuivat bantuista, jotka alkoivat muuttaa Keski-Afrikasta Itä-Afrikkaan 1000-luvun paikkeilla. Victoriajärven alueella he perustivat Bugandan kuningaskunnan 1300-luvun aikana. Kuningaskuntaa hallitsi kabaka, jonka rooli oli toimia välittäjänä batakasien eli eri klaanien päällikköjen välillä. 1700-luvun aikana kabakat saivat kuitenkin lisää henkilökohtaista valtaa batakasien kustannuksella. Lopulta valtiosta muodostui varsinainen kuningaskunta päämiehenään kabaka. Kuningaskunta myös laajensi alueitaan huolimatta sodista pohjoisessa vaikuttanutta Bunyoron kuningaskuntaa vastaan. Vuonna 1900 tuolloin hallinnut kabaka teki sopimuksen brittien kanssa, jolla Bagandasta tuli osa Ugandan protektoraattia ja näin osa brittien siirtomaavaltaa. Vuonna 1955 Bugandasta tuli perustuslaillinen monarkia ja Ugandan itsenäistyessä tasavaltana vuonna 1962 Milton Obotesta tuli maan pääministeri ja kabaka Mutesa II:ta maan presidentti. Vuonna 1966 Obote pidätytti Mutesan ja erotti tämän virastaan. Teko johti laajoihin levottomuuksiin ja seuraavan vuoden puolella maan hallinto lakkautti siihen saakka olemassa olleet perinteiset kuningaskunnat. Kuningaskunnat perustettiin uudelleen vuonna 1993, mutta niillä on nykyisin vain puhtaasti seremoniallinen ja kulttuurillinen rooli. ==Kulttuuri== Suurin osa gandoista on maanviljelijöitä. Etenkin gandojen asuinalueiden eteläosat ovat hedelmällisiä. Tavallisimpia viljeltäviä kasveja ovat banaanit ja keittobanaanit, mutta gandat kasvattavat myös rahakasveja kuten kahvia, puuvillaa, sokeriruokoa ja teetä. Ugandassa monet gandat kuuluvat maan keskiluokkaan ja ovat keskimäärin muita kansallisuuksia varakkaampia. Gandat muodostavat myös suhteettoman suuren osan valtion virkamiehistä. Gandat ovat nykyisin tavallisesti muslimeja tai kristittyjä. Perinteinenkin usko on kuitenkin säilynyt. Perinteiseen uskontoon kuuluvat lukuisat eri henget ja jumaluudet, jotka yhdistetään eri asioihin, kuten esimerkiksi jokeen, metsään tai jopa yksittäiseen puuhun. Vaikutusvaltaisin jumaluus on nimeltään Mukasa. Mukasan veljenä pidetty Kibuka on puolestaan sodanjumala. ==Lähteet== Luokka:Ugandan etniset ryhmät
Castelli Romani

thumb|Taustalla Albanovuoret. thumb|Satelliittikuvassa Albanovuoret sekä Albanojärvi ja Nemijärvi. Castelli Romani (‘Rooman linnat’) on Latiumin alueella Rooman kaakkoispuolella sijaitseva pikkukaupunkien alue.Guida sui Castelli Romani e Provincia di Roma. Viitattu 4.4.2015. Sen maaperä hedelmällistä. Järvet ja vehreys ovat houkutelleet varakkaita roomalaisia alueelle kesänviettoon jo antiikin aikana. Paavin kesäasunto on Castel Gandolfossa, Albanojärven rannalla. Alue oli antiikin aikana nimeltään Latium Vetus. Nimellä Castelli Romani (DOC) tarkoitetaan myös alueella tuotettua viiniä. Alueen kunnat ovat: * Albano Laziale * Ariccia * Castel Gandolfo * Ciampino * Colonna * Frascati * Genzano di Roma * Grottaferrata * Lanuvio * Lariano * Marino * Monte Compatri * Monte Porzio Catone * Nemi * Rocca di Papa * Rocca Priora * Velletri. == Lähteet == == Aiheesta muualla == Luokka:Latium
Kauko Mansikka

Kauko Antti Mansikka (18. joulukuuta 1932Kuka kukin on 1978 (Runeberg.org) – 21. tammikuuta 1996Kuolleita suomalaisia. Mitä Missä Milloin 1997 s. 130. Otava 1996 ISBN 951-1-14219-4) oli suomalainen fyysikko. Hän oli Turun yliopiston teoreettisen fysiikan professori vuodesta 1969 vuoden 1995 loppuun saakka, paitsi vuotta 1974, jolloin hänellä oli varttuneen tieteenharjoittajan apuraha. Turun yliopiston valtiollistamisen yhteydessä 31. heinäkuuta 1974 teoreettisen fysiikan varsinaisen professorin virka muutettiin teoreettisen fysiikan professorin viraksi. Hän keskittyi työssään atomien ja kiinteiden aineiden teoreettiseen tutkimukseen.Facta 2001, WSOY 1981, 11. osa, palsta 23Teoreettisen fysiikan lyhyt historia, viitattu 4.4.2015 == Lähteet == Luokka:Suomalaiset fyysikot Luokka:Suomalaiset professorit Luokka:Turun yliopiston professorit Luokka:Vuonna 1932 syntyneet Luokka:Vuonna 1996 kuolleet
Ruhtinansalmen kirkko

Ruhtinansalmen kirkko on Suomussalmen Ruhtinansalmella sijaitseva puinen torniton pitkäkirkko, joka rakennettiin Esko Laitisen suunnitelman mukaan vuonna 1968. Kirkon tasakatto kohoaa kohti alttaripäätyä. Runkohuoneetta matalimmissa sivutiloissa on sakasti ja kirkkosaliin yhdistettävissä oleva seurakuntasali. Kirkkosali on pohjaltaan lähes neliö, ja sen kapeat ikkunat ovat tilan yläosassa. Sisäkatto on paneloitu, sisäseinissä on levyverhous. Sisäänkäyntipäädyssä on puuaita, josta kohoaa kellotapuli. Sen kello on kirkon rakentamisvuodelta 1968. Kirkon 5-äänikertaiset urut on valmistanut Urkurakentamo Tuomi samana vuonna. Kirkon pinta-ala on 143 neliötä ja siellä on istumapaikkoja 180 hengelle. Lisäksi seurakuntasaliin mahtuu 60 henkeä. Kirkossa ei ole alttaritaulua, mutta alttariseinällä on ristinmuotoinen värilasinen ikkuna. Sen lisäksi kirkossa on taiteilija Eeva Ryynäsen veistämä krusifiksi. == Lähteet == Luokka:Suomussalmen rakennukset ja rakennelmat Luokka:Kainuun kirkkorakennukset Luokka:Suomen puiset pitkäkirkot
Nürnbergin päärautatieasema

Nürnbergin päärautatieasema () on rautatieasema Nürnbergin kaupungin keskustassa Baijerissa Saksassa. Deutsche Bahn liikennöi asemalta kaukoliikennettä useisiin Saksan suurimpiin kaupunkeihin. Lisäksi asema on Nürnbergin paikallisliikenteen solmukohta, jossa risteävät Nürnbergin metron ja S-Bahnin linjat, minkä lisäksi asemalta on yhteys kaupungin raitiotieverkkoon. ==Aiheesta muualla== *Nürnberg Hauptbahnhof Deutsche Bahnin asemasivuilla Luokka:Saksan rautatieliikennepaikat Päärautatieasema
Lucas Mendes

Lucas Michel Mendes (s. 3. heinäkuuta 1990 Curitiba) on brasilialainen jalkapalloilija, pelipaikaltaan vasen laitapuolustaja tai toppari. Hän edustaa Qatarin pääsarjassa pelaavaa El-Jaishia. Viitattu 4.4.2015. Ammattilaisurallaan Mendes on pelannut Qatarin lisäksi myös kasvattajaseurassaan Coritibassa sekä kahden kauden ajan Ligue 1:n Olympique de Marseillessa. ==Lähteet== Luokka:Brasilialaiset jalkapalloilijat Luokka:Vuonna 1990 syntyneet Luokka:Elävät henkilöt
Arsen Galstjan

Arsen Žorajevitš Galstjan (, , s. 19. helmikuuta 1989 Nerkin Karmiraghbyur, Armenian SNT, Neuvostoliitto) on armenialaissyntyinen venäläinen judoka ja olympiavoittaja. 170 senttimetriä pitkähttp://www.sports- reference.com/olympics/athletes/ga/arsen-galstyan-1.html Galstjan kilpaili aiemmin 60-kiloisten sarjassa, loppuvuodesta 2014 alkaen 66-kiloisissa. == Ura == Galstjan saavutti olympiakultaa 60-kiloisista vuoden 2012 kesäolympialaisista Lontoosta. MM-kilpailuista hänellä on yksi pronssi vuodelta 2010. EM-kilpailuista Galstjan on saavuttanut yhden kullan vuodelta 2009 sekä pronssia vuosilta 2011 ja 2016. Joukkuekilpailussa hän sai EM-hopeaa 2016. Vuonna 2013 hän voitti hopeaa kesäuniversiadeista Kazanista. Galstjanin isä on entinen jalkapalloilija. Hän pelasi jalkapalloa Armenian jalkapalloliigassa. == Lähteet == Luokka:Venäläiset judokat Luokka:Venäläiset olympiavoittajat Luokka:Vuonna 1989 syntyneet Luokka:Elävät henkilöt
Mansikkakoski

Mansikkakoski on koski Imatralla Vuoksessa. Kosken pituus oli noin 100 metriä, leveys vähimmillään 110 metriä ja putouskorkeus noin 0,5 metriä. Sen yläpuolella oli hieman yli 400 metriä pitkä suvanto, jossa liikennöi Siitolan lossi. Siitä ylöspäin oli Ritikkakoski eli Lauttakoski, ja siitä ylöspäin oli 300 metriä leveä suvanto.Virtuaali-Vuoksi, viitattu 4.4.2015 Siitolaan on perustettu kestikievari 1662. Sen oletetaan olleen lauttapaikan itärannalla.Imatra Vuoksen rantaalueiden historiallisen ajan muinaisjäännösinventointi 27.9.–8.10.2010, viitattu 4.4.2015 == Lähteet == Luokka:Suomen kosket Luokka:Imatran luonto
Vuokin kirkko

Vuokin kirkko on Suomussalmen Vuokissa sijaitseva puinen torniton yksilaivainen 1954 rakennettu pitkäkirkko, jonka suunnitteli arkkitehtitoimisto Lappi-Seppälä ja Martas. Runkohuoneetta matalampi ja kapeampi kuori on alttaripäädyssä, sisäänkäyntipäädyssä on pieni eteinen. Kirkon toiseen pitkään sivuun liittyy asuntosiipi, jonka puoleinen seurakuntasali voidaan yhdistää kirkkosaliin. Kirkossa on ulkokatteena jyrkät satulakatot, sisällä on puinen taitekatto. Kirkon pinta-ala on 100 neliötä, istumapaikkoja siellä on 100 hengelle. Kirkkoa on korjattu 1974. Erillinen alaosaltaan avoin neljän pylvään varassa oleva puinen kellotapuli rakennettiin 1966, kellot ovat samalta vuodelta. Kirkon 5-äänikertaiset urut on valmistanut Kangasalan urkutehdas 1978, alttaritaulua ei ole. Vuokin kirkko on luokiteltu Kainuun maakunnallisesti merkittäviin rakennushistoriallisiin kohteisiin. == Lähteet == Luokka:Suomussalmen rakennukset ja rakennelmat Luokka:Kainuun kirkkorakennukset Luokka:Suomen puiset pitkäkirkot
Jake Varner

Jacob Stephen "Jake" Varner (s. 24. maaliskuuta 1986 Bakersfield, Kalifornia) on yhdysvaltalainen vapaapainija ja olympiavoittaja. 185 senttimetriä pitkä ja 96 kilogrammaa painava Varner kilpailee 96-kiloisten sarjassahttp://www.sports-reference.com/olympics/athletes/va/jake- varner-1.html . Hän edustaa Nittany Lion WC -seuraa. == Ura == Varner voitti olympiakultaa 96-kiloisten sarjasta vuoden 2012 kesäolympialaisista Lontoosta. Hän voitti finaalissa Ukrainan Valeri Andrijtsevin. MM-kilpailuista Varnerilla on yksi pronssi 96-kiloisista vuoden 2011 kilpailuista Istanbulista. Hän voitti samana vuonna kultaa Pan-Amerikan kisoissa Guadalajarassa. Yliopistotasolla Varner kilpaili Iowan osavaltionyliopiston painijoukkueessa. Nykyisin hänen valmentajanaan toimii vuoden 2004 olympiavoittaja, Cael Sanderson. == Lähteet == Luokka:Yhdysvaltalaiset vapaapainijat Luokka:Yhdysvaltalaiset olympiavoittajat Luokka:Vuonna 1986 syntyneet Luokka:Elävät henkilöt
Matti Lehtinen (matemaatikko)

Matti Lehtinen (s. 27. huhtikuuta 1947 Helsinki) on suomalainen matemaatikko, joka tunnetaan erityisesti yhteyksistään Kansainvälisiin matematiikkaolympialaisiin. Lehtinen kirjoitti ylioppilaaksi vuonna 1965 ja opiskeli matematiikkaa Helsingin yliopistossa. Hän väitteli tohtoriksi vuonna 1975 Olli Lehdon ja Kalle Virtasen ohjauksessa. Helsingin yliopiston matematiikan dosentiksi hänet nimitettiin vuonna 1980. Lehtinen toimi vuosina 1970–1987 assistentin ja yliassistentin tehtävissä Helsingin yliopiston matematiikan laitoksessa sekä Suomen Akatemian vanhempana tutkijana. Vuonna 1987 hän siirtyi Sotakorkeakoulun matematiikan lehtoriksi. Lehtinen oli eläkkeelle siirtymiseensä asti, vuoteen 2008, Sotakorkeakoulun ja sen seuraajan Maanpuolustuskorkeakoulun matematiikan opettajana ja matemaattis- luonnontieteellisten aineiden pääopettajana. Lehtinen osallistui vuonna 1965 ensimmäiseen Suomea Kansainvälisissä matematiikkaolympialaisissa edustaneeseen joukkueeseen. Vuosina 1973–2016 hän käytännössä johti Suomen kilpailujoukkueiden valintaa ja valmennusta. Vuosina 1974 – 2014 Lehtinen on ollut 28 kertaa Suomen joukkueen johtajana ja viidesti varajohtajana. Lehtinen on myös ollut Matematiikkaolympialaisten kansainvälisten toimielinten IMO Site Committeen (1983–1986) ja IMO Advisory Boardin (1994–1998) jäsen. Suomessa 1985 pidettyjen 26. Kansainvälisten Matematiikkaolympialaisten järjestelyihin hän osallistui kilpailujen pää- ja järjestelytoimikuntien sihteerinä. Matti Lehtinen oli Suomen matemaattisen yhdistyksen sihteeri 1977–1982. Hän kuului matematiikkalehti Solmun toimituskuntaan 1994–2014 ja oli lehden päätoimittaja 2006–2012. Lehtinen on julkaissut tieteellisten artikkelien lisäksi matematiikkakilpailujen tehtäväkokoelmia ja kilpailumatematiikan valmennusmateriaalia, yliopistollisia matematiikan historian ja geometrian oppimateriaaleja sekä matematiikan, tilastotieteen ja operaatioanalyysin oppimateriaalia upseerikoulutuksen tarpeisiin. == Julkaisuja == * * * * * * ja * == Lähteet == Luokka:Suomalaiset matemaatikot Luokka:Vuonna 1947 syntyneet Luokka:Elävät henkilöt
Cael Sanderson

Cael Norman Sanderson (s. 20. kesäkuuta 1979 Salt Lake City, Utah) on yhdysvaltalainen vapaapainivalmentaja ja entinen vapaapainin olympiavoittaja. Nykyisin Sanderson toimii Pennsylvanian osavaltionyliopiston vapaapainivalmentajana. Sanderson toimii myös vapaapainin olympiavoittaja Jake Varnerin valmentajana. == Vapaapainiura == Aktiiviurallaan 182 senttimetriä pitkä ja 84 kilogrammaa painava Sanderson kilpaili 84-kiloisten sarjassahttp://www.sports-reference.com/olympics/athletes/sa/cael- sanderson-1.html . Hänen suurin saavutuksensa oli olympiavoitto tuosta sarjasta vuoden 2004 kesäolympialaisista Ateenasta. MM-kilpailuista Sanderson saavutti hopeaa vuodelta 2003 New Yorkista. Pan-Amerikan kisoista hän saavutti pronssia niin ikään vuodelta 2003. Sanderson oli koko uransa ajan amatööripainija. Häntä pidetään yhtenä lähihistorian parhaista amerikkalaisista amatööripainijoista. == Lähteet == Luokka:Yhdysvaltalaiset vapaapainijat Luokka:Yhdysvaltalaiset olympiavoittajat Luokka:Vuonna 1979 syntyneet Luokka:Elävät henkilöt
Malcolm Page

Malcolm Page (s. 22. maaliskuuta 1972 Sydney) on australialainen kilpapurjehtija ja olympiavoittaja. 185 senttimetriä pitkä ja 71 kilogrammaa painava Page kilpailee 470-luokassahttp://www.sports- reference.com/olympics/athletes/pa/malcolm-page-1.html . Hän edustaa Middle Harbour Yacht Clubiahttps://members.sailing.org/sailors/biog.php?unique=1428166672.3547&includeref;=membbiog&memberid;=34880&js;=1. == Ura == Page saavutti Nathan Wilmotin kanssa olympiakultaa 470-luokasta vuoden 2008 kesäolympialaisista Pekingistä. Page saavutti olympiakultaa samasta luokasta myös vuoden 2012 kesäolympialaisista Lontoosta, nyt Mathew Belcherin kanssa. Vuoden 2004 kesäolympialaisissa Ateenassa Page kilpaili Wilmotin kanssa ollen 12:s. MM-kilpailuista Page on saavuttanut kuusi kultaa, kaksi hopeaa ja yhden pronssin. Mitaleista kolme kultaa on tullut Belcherin kanssa, loput mitalit Wilmotin kanssa. Pagen valmentajana toimii Victor Kovalenko. Hän aloitti purjehduksen jo kahdeksanvuotiaana. == Lähteet == Luokka:Australialaiset kilpapurjehtijat Luokka:Australialaiset olympiavoittajat Luokka:Vuonna 1972 syntyneet Luokka:Elävät henkilöt
Charles Savarin

Charles Angelo Savarin (s. 2. lokakuuta 1943 Portsmouth, Brittiläiset Leewardsaaret, nykyinen Dominica) on dominicalainen poliitikko. Hän on toiminut maansa presidenttinä lokakuusta 2013 asti. Savarin kuuluu Dominican työväenpuolueeseen. Savarinilla on takanaan pitkä ura opettajan, ammattiyhdistysihmisen, parlamentaarikon, diplomaatin ja ministerin tehtävissähttp://presidentoffice.gov.dm/president-of-the-commonwealth-of- dominica. Hän on toiminut viidessä eri ministerintehtävässä, vuosina 1983–1985 vastuualueenaan matkailu, teollisuus ja kauppa vuosina 2000–2005 matkailun ja yritystoiminnan kehittämisen ministerinä, vuosina 2005–2007 ulkomaankauppaministerinä, vuosina 2007–2009 liikelaitosten ja julkisten palveluiden ministerinä ja vuosina 2010–2013 kansallisen turvallisuuden, maahanmuuton ja työvoiman ministerinä. Hän on toiminut myös opettajana vuosina 1963–1970 Dominica Grammar Schoolissa. Savarin opiskeli kotimaansa lisäksi Ruskinin yliopistossa Englannissa. Syyskuussa 2013 hänet valittiin Dominican uudeksi presidentiksi Eliud Williamsin seuraajaksi. Lokakuussa 2018 Dominican parlamentti valitsi Charles Savarinin uudelle viisivuotiskaudelle maan presidenttinä. == Lähteet == Luokka:Dominican presidentit Luokka:Vuonna 1943 syntyneet Luokka:Elävät henkilöt
Janine Jansen

Janine Jansen (s. 7. tammikuuta 1978 Soest, Alankomaat) on alankomaalainen viulisti. Hän aloitti viulunsoiton opiskelun kuusivuotiaana, ja häntä ovat opettaneet Coosje Wijzenbeek, Philippe Hirschhorn ja Boris Belkin. Jansenin isä ja molemmat veljet ovat muusikoita, ja hänen äitinsä on laulaja. == Ura == Jansen on julkaissut useita albumeita, joilla hän tulkitsee Vivaldin, Bachin ja Tšaikovskin musiikkia. Hän on esiintynyt muun muassa New Yorkin, Los Angelesin ja Berliinin filharmonikkojen kanssa. Jansen käyttää Stradivarius- viulua ”1727 Baron Deurbroucq”. Aikaisemmin hän käytti saman vuoden Stradivarius-viulua ”Barrere”. == Valikoitu diskografia == * * * * * * * * == Lähteet == == Aiheesta muualla == * * Luokka:Alankomaalaiset viulistit Luokka:Vuonna 1978 syntyneet Luokka:Elävät henkilöt
Oopiumiluola

Oopimiumiluola oli kahvila tai muu tila jossa myytiin ja käytettiin oopiumia. Oopiumiluolat olivat yleisiä 1800-luvulla Kiinassa, Kaakkois-Aasiassa, Britanniassa ja Pohjois-Amerikassa. Länsimaissa oopiumiluolat olivat suurimmaksi osaksi kiinalaisten pitämiä ja oopiumiluolia alettiin yhdistää kiinalaisiin. Oopiumiluolissa oli usein piippuja ja muuta välineistöä oopiumin polttamiseen sekä henkilökuntaa, joka avusti länsimaalaisia asiakkaita oopiumin käytössä. Kiinassa oopiumiluolan asiakaskunta koostui kaikista yhteiskuntaluokista, kun taas länsimaissa kävijät olivat yläluokkaisia ja oopiumiluolat olivat sen takia hyvin koristeellisia ja täynnä luksushuonekaluja. == Lähteet == ==Aiheesta muualla== Luokka:Huumekulttuuri Luokka:Kahvilat
Jens Hultén

Jens Charley Hultén (s. 6. joulukuuta 1963 Tukholma) on ruotsalainen näyttelijä. Hän esitti Johan Falk -elokuvasarjassa Seth Rydelliä. == Ura == Vuonna 2013 ilmestyneessä Felix Herngrenin ohjaamassa komediaelokuvassa Satavuotias joka karkasi ikkunasta ja katosi hän esitti päärikollista Per ”Gäddan” Gärdiniä. Hän esiintyi myös jatko-osassa (2016). Kansainvälisellä urallaan Hultén on näytellyt James Bond -elokuvassa 007 Skyfall (2012) sekä elokuvassa Mission: Impossible – Rogue Nation (2015). Hultén näytteli Curt ”Curre” Lindströmiä suomalaiselokuvassa 95 (2017). == Lähteet == Luokka:Ruotsalaiset näyttelijät Luokka:Vuonna 1963 syntyneet Luokka:Elävät henkilöt
Kampushalli

Kampushalli on Kokkolan Torkinmäen kaupunginosassa sijaitseva, maaliskuussa 2015 käyttöön vihitty urheiluhalli. Sitä käyttävät ensisijaisesti Keski- Pohjanmaan koulutusyhtymän opiskelijat, ja lisäksi käyttäjinä on paikallisia urheiluseuroja, kuten koripalloseura Kokkolan NMKYhttp://www.namikakokkola.fi/uutiset/41/b-pojat-testaavat-kampushallin. Yli seitsemän miljoonaa euroa maksanut Kampushalli korvasi kolme vanhaa liikuntasalia. Uudessa palloilusalissa on rajallisesta rakennusbudjetista johtuen noin 450 hengen katsomo, jota on kritisoitu liian pieneksi. Kampushallissa toteutetaan myös terveystiedon ja turvallisuusalan opetusta sekä opiskelijaterveydenhuoltoa, ja rakennuksessa on myös kuntosali, kahvio ja tatami/tanssisali.http://www.kpedu.fi/Tiedote.aspx?news=806http://yle.fi/uutiset/7_miljoonan_kampushalli_potkii_liikkeelle__loistava_investointi_amiksen_hyvinvointiin/7899059http://www.sulkapallo.fi/SSUL/ssulwww.nsf/sp?open&cid;=content48C790 http://www.kpedu.fi/Palvelut.aspx?id=520&pid;=21 == Lähteet == Luokka:Kokkolan urheilu Luokka:Suomen urheiluhallit
Bonita (Arizona)

Bonita on aavekaupunki Grahamin piirikunnassa Arizonan osavaltiossa Yhdysvalloissa. Bonita sijaitsee Arizona State Route 266:n varrella noin neljä kilometriä Fort Grantista lounaaseen. Saffordiin on matkaa noin 37 kilometriä. Bonita oli 1800-luvulla huonomaineinen virkistäytymispaikka, jossa läheisen Fort Grantin tukikohdan sotilaat kävivät.Will Croft Barnes: Arizona Place Names, 1988, s. 57 Nykyään se on autioitunut, eikä siellä ole jäljellä vanhojen rakennusten jäännöksiäkään muutamaa pientä yksittäistä rakennusta lukuun ottamatta.Ghost Towns - Bonita == Lähteet == Luokka:Arizonan maantiede Luokka:Yhdysvaltain aavekaupungit
Anastasios Soulis

Anastasios Soulis (s. 8. tammikuuta 1987) on ruotsalainen näyttelijä. Hänet tiedetään parhaiten Johan Falk -elokuvasarjasta, jossa hän esittää Felix Rydell -nimistä hahmoa. Soulisin äiti on suomalainen ja isä kreikkalainen. == Palkinnot == * Festival Award (Olympia) 2001 – paras nuori näyttelijä elokuvasta Suddenly * Guldbagge Award 2007 – paras näyttelijä elokuvasta Den bästa sommaren == Lähteet == Luokka:Ruotsalaiset näyttelijät Luokka:Vuonna 1987 syntyneet Luokka:Elävät henkilöt
Bogatyr (1901)

Bogatyr () oli Saksassa vuonna 1903 valmistunut Venäjän keisarikunnan laivaston Bogatyr-luokan panssarikansiristeilijä, joka nimettiin myyttisen keskiaikaisen sankarihahmon Bogatyrin mukaan. == Valmistus == Alus tilattiin Stettinistä Vulcanin telakalta, missä köli laskettiin 1898. Se laskettiin vesille tammikuussa 1901 ja valmistui 1902.Gardiner, Robert 1860-1905 s. 196 == Palvelus == Itämeren laivastolle valmistunut alus oli 1904 Venäjän–Japanin sodassa Vladivostokissa tiedustelutehtävissä, kunnes se toukokuun puolivälissä ajoi karille Amurinlahdella. Alus oli sodan lopun telakalla. Itämerelle palattuaan alus oli elokuussa 1906 Suomenlinnassa kukistamassa Viaporin kapinaa taistelulaiva Tsesarevitšin kanssa. Joulu–tammikuussa 1908–1909 se oli Välimerellä avustamassa Messinan maanjäristyksen uhreja. ensimmäisen maailmansodan aikana Bogatyr osallistui muun muassa Ahvenanmaan taisteluun heinäkuussa 1915. Lokakuun vallankumouksessa aluksen miehistö liittyi bolševikkeihin. Maaliskuussa 1918 alus siirrettiin Itämeren laivaston suuressa evakuoinnissa Helsingistä Kronstadtiin. Alus poistettiin palveluskäytöstä vielä samana vuonna ja romutettiin lopulta Saksassa vuonna 1922. == Lähteet == * * === Viitteet === Luokka:Venäjän keisarikunnan laivaston risteilijät Luokka:Venäläiset Venäjän–Japanin sodan risteilijät Luokka:Venäläiset ensimmäisen maailmansodan sotalaivat
Kokkolan NMKY

Kokkolan NMKY (lyh. KoNMKY, myös muodossa Namika Kokkola) on kokkolalainen koripalloseura. Sen miesten edustusjoukkue pelaa pohjoisen alueen sarjoissa.http://www.basket.fi/sarjat/sarjan_etusivu/?league_id=30403&season;_id=89999 KoNMKY:llä on edustusjoukkueet sekä eri ikäluokkien junioritoimintaa sekä miehissä että naisissa. Keväällä 2014 seuralla oli noin 60 junioripelaajaahttp://www.kp24.fi/uutiset/361471/Kokkolan-NMKY-n-poikajoukkue- harjoittelee-lopputurnausta-varten . Seuran kasvateista ovat aikuisten pääsarjatasolla pelanneet Juho Kaurohttp://www.basket.fi/sarjat/pelaajat/pelaaja/?player_id=756&season;_id=89527, Joni Pohjonen, Tero Ollila ja Heikki Laatikainen Seura pelaa kotiotteluitaan vuonna 2015 valmistuneessa Kampushallissa, johon mahtuu noin 450 katsojaa.http://www.namikakokkola.fi/uutiset/41/b-pojat-testaavat- kampushallinhttp://yle.fi/uutiset/7_miljoonan_kampushalli_potkii_liikkeelle__loistava_investointi_amiksen_hyvinvointiin/7899059 == Lähteet == == Aiheesta muualla == * Seuran kotisivut Luokka:Suomalaiset koripalloseurat Luokka:Kokkolalaiset urheiluseurat
Ämmänsaaren kirkko

Ämmänsaaren kirkko on Suomussalmen Ämmänsaaren seurakuntakeskuksessa sijaitseva tiilinen torniton ja pohjamuodoltaan neliömäinen kirkko, joka rakennettiin Suunnittelu Oy Niemelän piirustusten mukaan 1967. Kirkossa on poikittaissuuntaisesti sisäänpäin taittuva ulkokatto. Runkohuoneen toinen sivu on ikkunoita ja toinen taas yhdistettävissä Esko Laitisen 1977 suunnittelemaan seurakuntasaliin. Sisäseinissä on vaalea roiskerappaus. Kirkon pinta-ala on 175 neliötä ja siellä on istumapaikkoja 300 hengelle. Erillinen korkea ja yläosasta avoin kellotapuli on kirkon vieressä, sen kellot ovat kirkon rakentamisvuodelta 1967. Kirkon 14-äänikertaiset urut on valmistanut Urkurakentamo Tuomi 1967. == Lähteet == Luokka:Suomussalmen rakennukset ja rakennelmat Luokka:Kainuun kirkkorakennukset Luokka:Suomen kivikirkot
Rääkkylän kirkko

thumb|275 px|Rääkkylän kirkon sankarihaudat kesällä 2012 Rääkkylän kirkko on Rääkkylässä sijaitseva Theodor Johannes Tolpon vuosina 1849–1851 rakentama tasavartinen ristikirkko, jonka piirustukset laati Intendentinkonttorissa Ernst Lohrmann. Nykyään Rääkkylän kirkko on yksi Keski-Karjalan seurakunnan kirkoista. Kirkkossa on istumapaikkoja 1200 hengelle. Kirkko on järjestyksessä Rääkkylän viides, aiemmat ovat tuhoutuneet tulipaloissa. Tyyliltään kirkko edustaa myöhäistä empireä ja sitä muistuttaa huomattavasti kolme vuotta myöhemmin valmistunut Ruokolahden kirkko. Ristikeskustasta kohoaa sisäviisteiden varassa isokokoinen kahdeksankulmainen kupoli. Kirkkoon liittyy kiinteästi kaksikerroksinen huippuun päättyvä torni, alttaripäädystä ulkonee matalampi sakasti. Kirkon kaksi kelloa ovat vuodelta 1851. Kirkossa on korkeat ikkunat, tornin toisessa kerroksessa ja päädyissä ne ovat kaaripäätteiset ja muualla tasapäätteiset. Sakaroissa on ulkokatteena satulakatot, sisäkatteena puuholvit ja keskustassa kupolikatto. Kirkon 21-äänikertaiset urut on valmistanut Kangasalan urkutehdas 1975, mutta niiden julkisivun on tehnyt Albanus Jurva 1899. Alttaritaulun Ylösnousemus on maalannut Eino J. Härkönen 1929. Kirkkosalin keskikupolia kannattavien pylväiden varaan on rakennettu lehterikerros. Uurrettujen eli kanneloitujen pylväiden ja seinäpilasterien puusta veistetyt kapiteelit ovat kirkon sisustukselle ominaisia yksityiskohtia. Kirkon peruskorjaus tehtiin 1984, 1997 sekä 2021 uusittiin ulkomaalaus. Aiemmin kirkkoa on korjattu 1915 ja 1966. Ensin mainitussa kirkkosali sai nykymuotonsa, seinä- ja holvilaudoitus tehtiin arkkitehti Ilmari Launiksen johdolla. Kirkon hirret ovat Pyssysalosta, ikkunalasit alun perin Sortavalasta ja kattopellit Pietarista. Kuparikatto kirkkoon asennettiin 1984. Kirkon katolla oleva kukko on ainutlaatuinen Itä-Suomen kirkoissa. Kirkon sankarihautausmaan muistomerkki on paljastettu vuonna 1961 ja sen on suunnitellut kuvanveistäjä Teuvo Kotilainen. Kirkonmäellä sijaitsi puurakenteinen, 1970-1980-luvuilla valmistunut seurakuntatalo, mutta se purettiin heikkokuntoisena vuonna 2023. Toiminta seurakuntatalosta oli siirtynyt muualle jo vuosia aiemmin. ==Katso myös== *Rääkkylän seurakunta == Lähteet == == Aiheesta muualla == Luokka:Rääkkylä Luokka:Pohjois-Karjalan kirkkorakennukset Luokka:Suomen puiset sisäviisteiset ristikirkot Luokka:Ernst Lohrmannin suunnittelemat rakennukset
Patagornis

Patagornis on sukupuuttoon kuollut hirmulintuihin kuulunut käärmekurkilintusuku, joka eli keskisellä mioseenilla. Siihen kuului yksi laji, P. marshi ja se oli varhaisin hirmulintujen alaheimoon Patagornithinae kuulunut suku. Se oli noin 1,7 metriä pitkä petoeläin, eli alaheimossaan keskikokoinen. Patagornista esiintyi Argentiinan alueella. == Lähteet == Luokka:Esihistorialliset linnut Luokka:Käärmekurkilinnut
Flanderin ympäriajo 2015

Flanderin ympäriajo 2015 oli järjestyksessään 99. maantiepyöräilyn Flanderin ympäriajo. Se käytiin 264,2 kilometrin reitillä Brüggesta Oudenaardeen 5. huhtikuuta 2015. Reitillä oli 19 nousua, joista osa mukulakivipintaisia, ja lisäksi kuusi tasaisella maalla ajettua mukulakiviosuutta kilpailun jälkimmäisellä puoliskolla. Oude Kwaremont noustiin kolme kertaa ja Paterberg kahdesti, joista jälkimmäinen oli kilpailun viimeinen nousu 13,2 kilometriä ennen maalia. Flanderin ympäriajon kolme kertaa voittaneet Tom Boonen ja Fabian Cancellara olivat loukkaantumisten takia sivussa vuoden 2015 kilpailusta. Ainoana aiempana voittajana mukana oli Stijn Devolder. Alexander Kristoff voitti kilpailun kukistettuaan loppukirissä iritiottokumppaninsa Niki Terpstran. He olivat karanneet kärkiryhmästä Kruisbergin nousun jälkeen noin 30 kilometriä ennen maalia. Greg Van Avermaet sijoittui kolmanneksi. == Tulokset == thumb|Alexander Kristoff voitti kilpailun ensimmäisenä norjalaisena. Lähde: Pro Cycling Stats Ajaja Maa Joukkue Aika 1 Alexander Kristoff Katjuša 6.26.32 2 Niki Terpstra Etixx-Quick Step sama aika 3 Greg Van Avermaet BMC Racing Team + 0.07 4 Peter Sagan Team Tinkoff-Saxo + 0.16 5 Tiesj Benoot Lotto Soudal + 0.36 6 Lars Boom Astana Team + 0.36 7 John Degenkolb Giant-Alpecin + 0.49 8 Jurgen Roelandts Lotto Soudal + 0.49 9 Zdeněk Štybar Etixx-Quick Step + 0.49 10 Martin Elmiger IAM Cycling + 0.49 == Osallistuneet joukkueet == Kilpailussa olivat mukana seuraavat 25 joukkuetta: *UCI Pro -joukkueet: Ag2r-La Mondiale, Astana Team, BMC Racing Team, Cannondale-Garmin, Etixx-Quick Step, FDJ, Giant-Alpecin, IAM Cycling, Katjuša, Lampre-Merida, Team LottoNL-Jumbo, Lotto Soudal, Movistar Team, Orica-GreenEDGE, Team Sky, Team Tinkoff-Saxo, Trek Factory Racing *UCI Continental Circuits -joukkueet: Androni Giocattoli - Venezuela, Bora-Argon 18, Cofidis, Team Europcar, MTN Qhubeka, Team Roompot, Topsport Vlaanderen - Baloise, Wanty - Groupe Gobert == Lähteet == Luokka:Pyöräilykausi 2015 Luokka:Flanderin ympäriajo
Vuontisjärvi (täsmennyssivu)

__NOTOC__ Vuontisjärvi viittaa muun muassa seuraaviin: == Kylä tai kulmakunta == * Vuontisjärvi, kylä Enontekiöllä == Järviä == * Vuontisjärvi, järvi Enontekiöllä Ylikyrön kylässä * Vuontisjärvi, järvi Enontekiöllä Vuontisjärven kylässä * Vuontisjärvi, järvi Enontekiöllä Käsivarren erämaa-alueella * Vuontisjärvi, järvi Muoniossa * Vuontisjärvi, järvi Inarin Kaamasessa == Sukunimenä == * Elsa Vuontisjärvi (1937–2017), kirjailija Luokka:Järvien täsmennyssivut
Aku Kauste

Aku Kauste (s. 11. marraskuuta 1979 Espoo) on suomalainen curling-pelaaja. Hän edustaa nykyisin Kisakallio Curling Clubia ja toimii Suomen curling- maajoukkueen kapteeninahttp://www.curling.fi/fi/kilpailut/pelaajat/425. Kauste on 187 senttimetriä pitkä ja painaa 80 kilogrammaa. Ammatiltaan hän on projektipäällikkö. == Ura == Vuonna 1994 curlingin aloittaneen Kausteen uran suurin saavutus on sekajoukkueiden EM-pronssi vuodelta 2012 Erzurumista. Joukkueen kapteenina toimineen Kausteen lisäksi joukkueessa pelasivat tuolloin Pauli Jäämies, Sanna Puustinen ja Kausteen pikkusisko Oona Kauste. MM- kilpailuissa Kauste on kilpaillut neljästi, parhaana sijoituksenaan neljäs ja EM-kilpailuissa viidesti, parhaana sijoituksenaan niin ikään neljäshttp://www.teamkauste.com/117/Team . Hänellä on yli 20 Suomen- mestaruusmitalia eri luokista. Nykyisessä, Kausteen kipparoimassa miesten joukkueessa pelaavat Kausteen lisäksi myös Jäämies, Kasper Hakunti, Janne Pitko sekä varamies Leo Mäkelä. == Lähteet == Luokka:Suomalaiset curlingpelaajat Luokka:Vuonna 1979 syntyneet Luokka:Elävät henkilöt
Gent–Wevelgem 2015

Gent–Wevelgem 2015 oli järjestyksessään 77. maantiepyöräilyn Gent–Wevelgem- kilpailu. Se käytiin 240 kilometrin reitillä Deinzestä Wevelgemiin 29. maaliskuuta 2015. Vuoden 2015 Gent–Wevelgem käytiin erittäin tuulisessa säässä. 160 pyöräilijää keskeytti kilpailun ja vain 39 ajoi maaliin. Luca Paolini voitti kilpailun karattuaan kuuden ajajan kärkiryhmästä kuusi kilometriä ennen maalia. Niki Terpstra sijoittui toiseksi ja Geraint Thomas kolmanneksi. == Tulokset == Lähde: Pro Cycling Stats Ajaja Maa Joukkue Aika 1 Luca Paolini Katjuša 6.20.55 2 Niki Terpstra Etixx-Quick Step + 0.11 3 Geraint Thomas Team Sky + 0.11 4 Stijn Vandenbergh Etixx-Quick Step + 0.18 5 Jens Debusschere Lotto Soudal + 0.26 6 Sep Vanmarcke Team LottoNL-Jumbo + 0.40 7 Jurgen Roelandts Lotto Soudal + 1.51 8 Daniel Oss BMC Racing Team + 4.15 9 Alexander Kristoff Katjuša + 6.54 10 Peter Sagan Team Tinkoff-Saxo + 6.54 == Osallistuneet joukkueet == Kilpailussa olivat mukana seuraavat 25 joukkuetta: *UCI Pro -joukkueet: Ag2r-La Mondiale, Astana Team, BMC Racing Team, Cannondale-Garmin, Etixx-Quick Step, FDJ, Giant-Alpecin, IAM Cycling, Katjuša, Lampre-Merida, Team LottoNL-Jumbo, Lotto Soudal, Movistar Team, Orica- GreenEDGE, Team Sky, Team Tinkoff-Saxo, Trek Factory Racing *UCI Continental Circuits -joukkueet: Bora-Argon 18, Cofidis, Team Europcar, MTN Qhubeka, Team Roompot, Southeast Pro Cycling, Topsport Vlaanderen - Baloise, Wanty - Groupe Gobert == Lähteet == Luokka:Pyöräilykausi 2015 Luokka:Gent–Wevelgem
Pauli Jäämies

Pauli Jäämies (s. 22. huhtikuuta 1985 Clearwater, Florida, Yhdysvallat) on suomalainen curling-pelaaja. Jäämies kuuluu Aku Kausteen kipparoimaan Suomen curling-maajoukkueeseen. Hän on 178 senttimetriä pitkä, painaa 74 kilogrammaa ja on oikeakätinenhttp://www.curling.fi/fi/kilpailut/pelaajat/2066. == Ura == Vuonna 2005 curlingin aloittaneen Jäämiehen tähänastisen uran suurin saavutus on sekajoukkueiden EM-pronssi vuodelta 2012 Erzurumista. Jäämiehen kanssa joukkueessa pelasivat tuolloin kapteeni Aku Kauste, tämän sisko Oona Kauste sekä Sanna Puustinen. Jäämies on ollut mukana kaksissa MM-kisoissa ja yhtä monissa EM-kisoissa. Hänellä on kolme Suomen-mestaruutta eri luokista. == Muuta == Jäämies tunnetaan pitkistä, vyötärön alapuolelle ulottuvista rastoistaan, joita hän on kasvattanut 15 vuottahttp://www.iltasanomat.fi/muutlajit/art-1428033224108.html . == Lähteet == Luokka:Suomalaiset curlingpelaajat Luokka:Vuonna 1985 syntyneet Luokka:Elävät henkilöt
Sheffield Supertram

Supertram on Sheffieldin kaupungin pikaraitiotieverkosto, joka avattiin liikenteelle vuonna 1994. Sitä käyttää vuodessa noin 11 miljoonaa matkustajaa. Meadowhallin ja Doren välille aiotaan rakentaa uusi linja, josta ilmoitettiin tammikuussa 2013. == Linjat == * Yellow Line: Middlewood - Leppings Lane - Hillsborough Park - Hillsborough Interchange - Bamforth Street - Langsett/Primrose View - Infirmary Road - Shalesmoor - Netherthorpe Road - Sheffieldin yliopisto - West Street - City Hall - Tuomiokirkko - Castle Square - Fitzalan Square / Ponds Forge - Hyde Park - Cricket Inn Road - Nunnery Square - Woodbourn Road - Attercliffe - Arena / Don Valley Stadium - Valley Centertainment - Carbrook - Meadowhall South / Tinsley - Meadowhall Interchange National Rail Bus interchange * Blue Line: Malin Bridge - Hillsborough Interchange - Bamforth Street - Langsett/Primrose View - Infirmary Road - Shalesmoor - Netherthorpe Road - Sheffieldin yliopisto - West Street - City Hall - Tuomiokirkko - Castle Square - Fitzalan Square / Ponds Forge - Sheffield Station / Sheffield Hallam University National Rail - Granville Road / The Sheffield College - Park Grange Croft - Park Grange - Arbourthorne Road - Spring Lane - Manor Top / Elm Tree - Hollinsend - Gleadless Townend - White Lane - Birley Lane - Birley Moor Road - Hackenthorpe - Donetsk Way - Moss Way - Crystal Peaks - Beighton / Drake House Lane - Waterthorpe - Westfield - Halfway * Purple Line: Meadowhall Interchange - Meadowhall South / Tinsley - Carbrook - Valley Centertainment - Arena / Don Valley Stadium - Attercliffe - Woodbourn Road - Nunnery Square - Cricket Inn Road - Hyde Park - Fitzalan Square / Ponds Forge - Castle Square - Tuomiokirkko - Castle Square - Fitzalan Square / Ponds Forge - Sheffield Station / Sheffield Hallam University National Rail - Granville Road / The Sheffield College - Park Grange Croft - Park Grange - Arbourthorne Road - Spring Lane - Manor Top / Elm Tree - Hollinsend - Gleadless Townend - Herdings / Leighton Road - Herdings Park == Lähteet == ==Aiheesta muualla== Luokka:Pikaraitiotiet Luokka:Sheffield Luokka:Yhdistyneen kuningaskunnan raitiotieliikenne
Kasper Hakunti

Kasper Hakunti (s. 17. marraskuuta 1988 Helsinki) on suomalainen curling- pelaaja. Hän edustaa lohjalaista Kisakallio Curling Clubia ja kuuluu myös Aku Kausteen kipparoimaan Suomen curling- maajoukkueeseenhttp://www.curling.fi/fi/kilpailut/pelaajat/2057. Ammatiltaan oikeakätinen Hakunti on TV:n ja radion kampanjapäällikkö. == Ura == Vuonna 2006 curlingin aloittanut Hakunti kilpaili vuodet 2009-2011 Markku Uusipaavalniemen joukkueessa, kunnes vuonna 2011 hän siirtyi Aku Kausteen joukkueeseen. Hakunti on osallistunut yksiin aikuisten MM-kilpailuihin ja kaksiin aikuisten EM-kilpailuihin]]. Hänellä on miesten SM-kulta vuodelta 2011. == Lähteet == Luokka:Suomalaiset curlingpelaajat Luokka:Vuonna 1988 syntyneet Luokka:Elävät henkilöt
Janne Pitko

Janne Pitko (s. 8. syyskuuta 1981 Kemi) on suomalainen curling-pelaaja. Hän edustaa lohjalaista Kisakallio Curling Clubia ja kuuluu myös Aku Kausteen kipparoimaan Suomen curling- maajoukkueeseenhttp://www.curling.fi/fi/kilpailut/pelaajat/2099. Pitko on 179 senttimetriä pitkä, painaa 72 kilogrammaa ja on oikeakätinen. == Ura == Pitko aloitti curlingin vuonna 2006. Hän on osallistunut kaksiin MM-kilpailuihin ja yhtä moniin EM-kilpailuihin. SM-tasolla hänellä on kaksi SM-kultaa, kaksi hopeaa ja kaksi pronssia. == Muuta == Koulutukseltaan Pitko on tekniikan ylioppilas. Curlingin lisäksi hän on pokeriammattilainenhttp://www.pokeri.com/pelaajat/janne-pitko-a974.html . Pokerissa Pitko on saavuttanut voittoja yli 32 000 euroa. == Lähteet == Luokka:Suomalaiset curlingpelaajat Luokka:Suomalaiset pokerinpelaajat Luokka:Vuonna 1981 syntyneet Luokka:Elävät henkilöt
Jaime Espinal

Jaime Yusept Espinal (s. 14. lokakuuta 1984 Santo Domingo, Dominikaaninen tasavalta) on dominikaanilaissyntyinen puertoricolainen vapaapainija ja olympiamitalisti. 178 senttimetriä pitkä ja 84 kilogrammaa painava Espinal kilpailee 84-kiloisten sarjassahttp://www.sports- reference.com/olympics/athletes/es/jaime-espinal-1.html . == Ura == Espinal saavutti olympiahopeaa 84-kiloisista vuoden 2012 kesäolympialaisista Lontoosta. Hän hävisi finaalissa Azerbaidžanin Şərif Şərifoville. Vuonna 2010 Espinal voitti kultaa Keski Amerikan- ja Karibian kisoissa Mayagüezistä 84-kiloisista. Pan-Amerikan-mestaruuskilpailuissa hän on saanut hopeaa 84 kg:n painoluokassa 2010 sekä pronssia 74-kiloisissa 2008 ja 84-kiloisissa 2009. Dominikaanisessa tasavallassa syntynyt Espinal muutti viisivuotiaana perheensä kanssa Puerto Ricolle. 15-vuotiaana hän muutti äitinsä kanssa Brooklyniin, New Yorkiin, mutta joutui palaamaan rasismin takia takaisin Puerto Ricolle. == Lähteet == Luokka:Puertoricolaiset vapaapainijat Luokka:Puertoricolaiset olympiamitalistit Luokka:Vuonna 1984 syntyneet Luokka:Elävät henkilöt
Jimmy Walker

James William "Jimmy" Walker (s. 16. tammikuuta 1979 Oklahoma City, Oklahoma) on yhdysvaltalainen ammattilaisgolfaaja. Hän aloitti ammattilaisuransa vuonna 2001http://www.pgatour.com/players/player.25632.jimmy-walker.html/profile . Maailmanlistalla Walker on kymmenentenä huhtikuussa 2015http://www.owgr.com/Ranking/PlayerProfile.aspx?playerID=7293 . Walker on saavuttanut urallaan kuusi PGA Tour -voittoa. Ensimmäinen voitoista tuli vasta vuonna 2014, 187 PGA Tour -kilpailun jälkeen. Suurista turnauksista Walker voitti PGA Championshipin vuonna 2016. The Masters Tournamentissä hän on ollut parhaimmillaan kahdeksas vuonna 2014, Yhdysvaltain avoimissa yhdeksäs samana vuonna ja Britannian avoimissa 26:s niin ikään vuonna 2014. Ryder Cupin joukkueessa hän on ollut mukana vuonna 2014. Walkerin vaimo, Erin Walker, kilpailee ratsastuksessa. Walkerin appi, Mark Stiegemeier, on freestylehiihdon maailmanmestari vuodelta 1975. == Lähteet == Luokka:Yhdysvaltalaiset golfaajat Luokka:Vuonna 1979 syntyneet Luokka:Elävät henkilöt
Vuontisjärvi (järvi, Ylikyrö)

Vuontisjärvi on noin 1,5 neliökilometrin kokoinen tunturijärvi Enontekiön Ylikyrön kylässä, Pallas-Yllästunturin kansallispuiston rajalla. Järvi saa vetensä tunturipuroista ja järveä ympäröiviltä soilta. Kansallispuiston tuntureista Vuontisjärven länsipuolella kohoavat Saivokero, Vuontiskero ja Lumikero. Sen laskujoki on mutkitteleva Välijoki, jota pitkin vedet laskevat Saivojärven ja Saivojoen kautta Ounasjokeen Raattaman kylän eteläpuolella. Vuontisjärvi kuuluu Kemijoen vesistöön. Järven pinta-ala on 141,3 hehtaaria ja vedenpinnan korkeus 260,7 metriä merenpinnan yläpuolella. Vuontisjärveltä lähtee viitoitettu reitti ylös tunturiin ja Hetta–Pallas-vaellusreitille, matkaa Montellin majalle tulee noin viisi kilometriä. Lähtöpaikalla on pysäköintipaikka ja opastustaulu. == Lähteet == == Aiheesta muualla == Luokka:Enontekiön järvet Luokka:Ylä-Ounasjoen valuma-alue
Kerapodit

Kerapodit (Cerapoda) on sukupuuttoon kuollut linnunlantioisten lahkoon kuuluva dinosaurusten alalahko, jota tavattiin jurakaudelta liitukaudelle. Kaikki lajit olivat kasvinsyöjiä. Kerapodeihin luetaan kladi rajakalloiset (Marginocephalia) sekä osalahko Ornithopoda. Rajakalloisiin kuuluivat osalahkot paksupäiden (Pachycephalosauria) ja sarvinaamojen (Ceratopsia) osalahkot. Ornitopodeihin kuului muun muassa Iguanodontia-kladi, joka sisältää heimon Hadrosauridae ankannokkaiset dinosaurukset. == Lähteet == *